Liedjieskrywer en sangeres Liza Brönner het groot geword in Centurion en al op skool gewys dat sy van sang ’n loopbaan kan maak met die wen van verskeie kompetisies en toekennings. Die bal is egter behoorlik aan die rol gesit nadat Andries Botha haar in 2008 op “Dis Hoe Dit Is” gesien en vir haar ’n CD kontrak beding het. Vandaar het sy oral in Suid-Afrika begin optree, en die verhoog met van die land se grootste name gedeel.